google/wiki40b huggingface dataset:
Sensoriker

Norge

I Norge eksisterer det ingen utdanning som fører fram til tittelen "sensoriker", men norske sensorikere har som regel sin utdanning fra Norges miljø- og biovitenskapelige universitet (Tidl. NLH), NTNU (Tidl.: NTH) eller utenlandske læresteder.
En sensoriker kan få jobb innen forskning eller industri, først og fremst innen næringsmidler, men i prinsippet også innen andre fagområder. Data til sensorisk analyse skaffes tilveie via et sensorisk panel bestående av (vanligvis) 8-15 personer som har kvalifisert seg gjennom evnen til å identifisere og kvantifisere egenskaper knyttet til smak, lukt, utseende, tekstur eller lyd, avhengig av hvilket fagområde panelet jobber innenfor.
Kuru

Kuru er en sykdom som påvirker hjernen. Sykdommen er bare påvist hos en stamme som holdt til på Papua Ny-Guinea, og ble først beskrevet av Daniel Carleton Gajdusek på 1950-tallet.
Kuru viser seg å ha bemerkelsesverdig mange likhetstrekk med skrapesyke, en sykdom som sauer og geiter får.
Troligvis overførtes smitten i forbindelse med rituell kannibalisme, der stammemedlemmene bl.a spiste deler av hjernen til avdøde familiemedlemmer. Siden kannibalisme ble forbudt på 1950-tallet har sykdommen i stor grad vært utryddet.
Trøgstad/Båstad Fotballklubb

Historikk

Trøgstad/Båstad FK er en videreføring av Trøgstad/Båstad Fotballgruppe, som foran 1973-sesongen ble dannet som et samarbeid mellom fotballgruppene i Trøgstad IL og Båstad IL. Trøgstad/Båstad ble stiftet da gruppene i Trøgstad IL i 2001 oppløste hovedlaget og dannet særklubber.

Meritter

Jens Petter Langseter er, med sine 423 kamper og 233 mål, den spilleren med både flest kamper og flest mål for Trøgstad/Båstad.
Kanal 1 (Israel)

Historie

Kanal 1 var hovedkanalen til allmennkringkasteren Israels kringkastingsmyndighet (IBA) og startet med tv-sendinger 2. mai 1968. Kanal 1 innførte fargesendinger så sent som 23. februar 1983, men hadde produsert fargesendinger før dette, blant annet under statsbesøket fra Egypts president Anwar Sadat i 1977 og Eurovision Song Contest i Jerusalem to år etter.
Kanalen het frem til 1994 bare Israelsk fjernsyn (hebraisk: הטלוויזיה הישראלית), og omtrent like lenge var kanalen den eneste i Israel, slik NRK Fjernsynet var i Norge. Kanalen ble et samlingspunkt for israelere og ble med glimt i øyet sammenlignet med landets verneplikt: Et nødvendig onde en måtte akseptere, men som det var greit å mislike.
I 1990 opprettet Knesset Den andre israelske kringkastingsmyndighet. Dette selskapet skulle drifte og regulere kommersielle tv-sendinger og private radiokanaler i Israel. I november 1993 etablerte myndigheten den kommersielle tv-kanalen Kanal 2, og Kanal 1s tv-monopol ble brutt. I 1994 startet IBA sin andre tv-kanal, Kanal 33, som i hovedsak kringkastet på arabisk og rettet seg mot arabisktalende i landet.
IBA ble finansiert av en kringkastingsavgift, tilsvarende den i Norge. Kanal 1 var reklamefri, men enkelte programmer kunne sponses, slik som på NRK.

Nedleggelsen

I 2014 vedtok Knesset å legge ned IBA og erstatte den med et nytt kringkastingsselskap: Kan. Bakgrunnen var Knesset mente IBA var for byråkratisk, kostbar og hadde for mange ansatte. Det nye selskapet ble etablert i 2014, men overgangen mellom de to selskapene ble utsatt flere ganger. I juli 2016 kunngjorde statsminister Benjamin Netanyahu at Kan ikke ville begynne å kringkaste før i 2018, noe som møtte sterk kritikk blant journalister og politikere i landet. Til slutt ble det vedtatt at Kan skulle starte sendinger 15. mai 2017.
Beskjeden om stengningen kom plutselig 9. mai 2017, og samme kveld avsluttet Kanal 1 ordinære sendinger. Blant programmene som opphørte, var Mabat LaHadashot (norsk: et blikk på nyhetene) – Israels svar på Dagsrevyen. I dagene etter viste Kanal 1 en plakat som varslet om stengingen av IBA. Rundt 20 ansatte ble imidlertid værende igjen noen dager for at kanalen kunne overføre Eurovision Song Contest fra Kiev. Sangkonkurransen lørdag 13. mai 2017 ble Kanal 1s siste sending, og to dager etter startet avløseren Kan 11 opp sine sendinger.
C.F. Martin & Co.

Historie

C.F. Martin ble født i Tyskland, der han hadde lært seg å bygge gitarer som del av en lang familietradisjon. 1833 emigrerte han til USA og etablerte først et relativt beskjedent gitarmakeri i New York. I 1858 hadde virksomheten ekspandert, og en fabrikk med ansatte gitarmakere ble etablert i Nazareth, Pennsylvania. Etter gründerens død overtok sønnen C.F. Martin d.y. og ledet foretaket videre til han plutselig døde i 1888, og hans sønn, Frank Henry Martin, fikk oppgaven med å føre familieforetaket videre. Han utvidet produksjonen med mandoliner hvilket ledet til en markant økning av foretakets inntekter.
Neste skritt i utviklingen ble karakterisert av opp- og nedgang i takt med landets økonomiske svingninger samt, til å begynne med, visse problemer med utvikling og salg av ukulele. I 1948 døde F.H. Martin, og sønnen C.F. Martin III ledet foretaket videre i flere årtier med positive resultater.
På 70-tallet ble flere instrumentmakere kjøpt opp av Martin & Co. under ledelse av neste arvtaker, Frank Herbert Martin. Blant de oppkjøpte foretakene kan nevnes den svenske, velrenomerte gitarprodusenten AB Herman Carlson Levin.
 C.F. Martin IV overtok ledelsen av virksomheten i 1986 etter sin farfars død.
University of Alberta

Akademisk

Universitetet har ca. 36 000 studenter, derav 2 000 internasjonale studenter fra 110 land. U of A har 3 353 akademisk ansatte i tillegg til ca. 6 000 ikke-akademisk ansatte. Ingen andre Canadiske universiteter har vunnet flere 3M Teaching Fellowships for lavere grads undervisningseksellense enn U of A med 28 priser siden 1986. Universitetet tilbyr høyere utdanning i 200 lavere grads- og 170 høyere grads program
Trawsfynydd kjernekraftverk

Trawsfynydd kjernekraftverk var et kjernekraftverk som produserte elektrisk kraft i Wales. Det ligger ved landsbyen Trawsfynydd i Gwynedd. Utbyggingen av kraftverket startet i juli 1959, og anleggets to reaktorer ble kommersielt igangsatt i mars 1965. Hele komplekset ble ferdigstilt først i oktober 1968, og kostet £103 millioner å bygge. Anlegget ble tatt ut av drift i 1991.
De to reaktorene hadde en installert maksimal elektrisk effekt på 470 MW (brutto).
Ceruchites

Utseende

En nokså liten (ca. 19 millimeter lang) hjortebille.

Utbredelse

Slekten er bare kjent fra lokaliteten Rott fra Oligocen-tiden fra Tyskland (ca. 24 millioner år før nåtid).
Jakob Matzøn

Jakob Matzøn eller Jakob Matzøn Kiøbenhavn som han også kalte seg (født 1538, død 1606) var en dansk prest og forfatter.
I 1580 ble han oppsagt fra embedet sitt, men fra 1592 og fram til han døde i 1602 fikk han en statsstøtte på 10 daler i året. Han skrev oppbyggelige skrifter som han solgte på markeder eller på dørene hos folk. Disse tekstene gav han ut under navnet Jakob Matzøn Kiøbenhavn, ettersom det var i danske hovedstaden at han oppholdt seg.
Han oversatte blant annet verkene Dialogus og Fire Taffler eller stam Register om Danmarchis oc Norgis Konger. I dag er han representert med en salme han har oversatt i Norsk Salmebok.
Mårbu

Mårbu er ei betjent turisthytte tilhørende DNT Drammen og Omegn (DNTD), en lokalforening av Den Norske Turistforening (DNT). Mårbu ligger i Tinn kommune i Telemark, på Hardangervidda, ved den nordøstlige enden av innsjøen Mår.
Mårbu ligger 1130 moh, ca. 500 m sørøst for Mårbu Fjellstue.
Runamo

Runamo er en klippe, som ligger vest for Rønneby i Blekinge i Sverige. Ordet Runamo betyr «bakken med runer på». Det er lokalisert 2,7 km fra kirken i Bräkne-Hoby i Blekinge. I flere århundrer hadde folk sagt at det var mulig å lese en inskripsjon, uten at noen klarte å tolke den, og lærde menn refererte til den. På midten av 1800-tallet førte de såkalte runene til en berømt forskerstrid.
Runene ble første gang beskrevet av Saxo Grammaticus i Gesta Danorum omkring år 1200. Ifølge Saxo hadde Valdemar den store (1131–1182) sendt en ekspedisjon for å undersøke en gåtefull runeinnskrift på klippen. Valdemars utsendte kunne ikke lese innskriften. 500 år senere reiste historikeren Ole Worm til Runamo. Heller ikke han greide å tolke innskriften, skjønt han mente å lese fire bokstaver
Det var betydelig interesse for inskripsjonene i løpet av den romantiske bevegelsen götisismen tidlig på 1800-tallet. Den svenske skribenten Esaias Tegnér refererte til det i hans ufullførte dikt om jotnen Gerd og tilsvarende fra den kommende biskop Absalon av Lund.
1833 reiste den dansk-islandske arkeolog Finnur Magnússon (Finn Magnusen) til Runamo. Hensikten var å undersøke tegnene ved hjelp av geologisk og kunstnerisk ekspertise og omfattet geologen Johan Georg Forchhammer. Heller ikke Magnússon maktet å finne noen mening i runene, men året etter fik han den ide å lese runeinnskriften baklengs, og i løpet av kun to timer hadde han en tolkning. Magnússon var overbevist om at runene på Runamo var den hittil eldste runeinnskrift på norrønt og var et dikt. Diktet var en besvergelse av Harald Hildetann for en seier mot den svenske kongen Sigurd Ring ved slaget ved Bråvalla. Oppdagelsen ble publisert i juni 1834.
Publiseringen fikk den svenske vitenskapsmannen Jöns Jakob Berzelius til å gjøre sin egen undersøkelse i 1836, og han konkluderte at inskripsjonen var intet annet enn naturlige sprekker i fjellet. Magnússon forsvarte sin thesis i en omfattende utgivelse i 1841, men den danske arkeolog Jens Jacob Asmussen Worsaae gjorde en tredje undersøkelse av stedet i 1844. Hans entydige konklusjon vendte forskningsmiljøene mot Berzelius' konklusjon. Siden da har Runamo ikke blitt betraktet som runer, eller kun som pseudo-runer, og kun naturlige revner i klippen og innskriften var bare et geologisk fenomen og tolkningen et utslag av Magnússons fantasi. En lang og gammel sprekk i grunnfjellet hadde blitt fylt med et krystallinsk mineral og dennes naturlige struktur førte til tverrgående sprekker som kunne se ut som runer. Det er andre tilsvarende geologiske trekk i området.
Typiske nattravner

Beskrivelse

Nattravner er stort sett nattaktive fugler som livnærer seg av større, flyvende insekter som fanges i flukt. Artene har som regel usedvanlig god kamuflasje i sitt habitat. Fjærdrakten mimerer typisk bergarter, løv og bark. Særtrekk er store munner og korte nebb. De fleste artene har dessuten korte lemmer og små føtter med tre tær som vender framover. Baktåen er svært kort og den midtre framtåen lang i forhold til de to andre. Mellom framtærne vokser det en hinne fram mot første ledd på hver tå. Vingene er lange og spisse, mens stjerten, som består av 10 halefjær, er avrundet. Typiske nattravner skiller seg fra natthaukene gjennom å ha et noe lengre nebb og en mykere fjærdrakt.
Samobor

Historie

I følge et dokument fr 1242 ble Samobor gjort til riksstad av kong Bela IV av Ungarn.
Terrorangrepet i Garma 26. juni 2008

Bakgrunn

Al-Qaida skulle tidligere samme år ha forflyttet sin aktivitet til Diyala-provinsen etter angivelig å ha blitt jaget vekk fra Bagdad og Anbar-provinsen lenger vest i landet. Amerikanske styrker planla i slutten av juni 2008 å overlate kontrollen over Anbar-provinsen til irakiske sikkerhetsstyrker.
Sjeiker fra Anbar-provinsen stod i spissen for den lokale sunnimuslimske motstanden mot al-Qaida, og ble regnet som en av hovedgrunnene for fallet i voldeligheter i området og amerikanske militære tap i perioden fra 2006 til 2008.

Angrepet

En selvmordsbomber sprengte seg selv i luften ved et stammerådsmøte i Garma. Selvmordsbomberen kom seg inn på møtet der flere lokale sjeiker var samlet, ved å kle seg i kamuflasjedrakten til politiet.

Skader

20 ble drept i angrepet, og over 20 såret. Etter det irakiske tjenestemenn opplyste til media, var dødsofrene den lokale borgermesteren og 19 andre personer som var sentrale i kampen mot al-Qaida i området. Dette var det tredje angrepet mot lokale irakiske tjenestemenn på én uke.
Amerikanske myndigheter opplyste etter angrepet at tre amerikanske marines (spesialsoldater fra U.S. Marines) og to tolker var blant de drepte.

Gjerningsmenn

Ingen påtok seg ansvaret for angrepet umiddelbart etter at det skjedde.
Det parisiske ytremisjonsselskap

Det parisiske ytremisjonsselskap, fransk: Société des Missions Etrangères de Paris (MEP), er et katolsk selskap for apostolisk liv med hovedsete i Paris. Det ble opprettet i årene 1658/63 av msgr. François Pallu og msgr. Pierre Lambert de la Motte, og var også inspirert av pater Alexandre de Rhodes. Formålet var å utdanne prester og legfolk til misjonærer i Indokina og Kina. Siden sin grunnleggelse har selskapet utsendt mer enn 4.500 misjonærer til Asia. I dag har det knapt 400 medlemmer.
Hovedsetet har siden 1663 vært i rue du Bac i Paris.
Nyströmøya

Nyströmøya er ei øy beliggende i Hinlopenstretet – nord for Wahlbergøya og nordøst av hovedøya Spitsbergen, Svalbard. 
Den tilhører øygruppen Vaigattøyane som ligger ligger helt øst i Ny-Friesland. Nystrømøya er den nest nordligste øya innen disse øyene.
Øya har et areal på omlag 7 km² og er den tredje største i øygruppen. Det høyeste punktet ligger på 49 moh.
Øya er oppkalt etter den svenske legen og politikeren Carl Ludvig Hippolyt Nyström.
Sopranklarinett

Sopranklarinetten er som regel stemt i A eller B. I den norske korpsbevegelsen brukes utelukkende klarinetten i B, mens i kammermusikk, solorepertoar og orkestermusikk er klarinetten stemt i A også. Det er som regel tonearten som avgjør hvilken av sopranklarinettene som brukes, A-klarinett til krysstonearter og B-klarinett til B-tonearter.
Norgesmesterskapet i boksing 1991

Norgesmesterskapet i boksing 1991 ble arrangert 1.-3. mars i Oslo.
Kongepokalen ble vunnet av Ole Klemetsen.
Bengalhubro

Beskrivelse

Bengalhubro når en kroppsstørrelse på 50 til 56 cm med en vingelengde på 36 til 39 cm for hanner og 37 til 42 cm for hunner, noe som gir et vingespenn på over en meter. Vekten kan komme opp i 1100 gram. Ryggfjærene er gulbrune med en påfallende svart tegning. Undersiden er lysebrun med mørkebrune tegninger, ofte trekker en hvit stripe seg over skulderen.
Ansiktet blir framhevet gjennom fjærdekningen over øynene. Den er hvit i midten og like over øynene trekkes det en svart linje som går til øreduskene. Selve ansiktet er lysebrunt med svarte flekker som fremhever blikket. Øynene er guloransje til rødoransje, nebbet er grønnlig til svart og kinn og kjeve hvite.
Hode og hale er gulbrune med et brunsvart stripemønster, undersiden er lysere og nesten hvit. Beina og tærne er dekket med beige fjær mens selve tærne er nakne og brungrønne med svarte klør.
Bengalhubro har en dyp og resonant uhu-kalling som kan høres ved daggry og om kvelden.

Habitat og utbredelse

Bengalhubro finnes på det indiske subkontinent fra Vesthimalaya over India, Nepal, Kashmir, Assam til Burma. Den foretrekker steinrik halvørken med åpen vegetasjon. Den holder også til i eldre mangoplantasjer i nærheten av bebyggelse. De blir vanligvis sett i par.

Levevis

Normalt jakter bengalhubro fra en utsiktstopp, mange ganger flyr den helst nært marka på leiting etter bytte. Som bytte finner den rotter og mus, men også fugler, reptiler, frosker, krepsdyr og store insekter.
Hekketiden varer for det meste fra februar til april, men det kan være store lokale variasjoner på grunn av ulike klimatiske betingelser. Reiret er en flat hule som ligger beskyttet mellom steiner, men det kan også være på en sandbanke i ei elv eller under busker eller andre utilgjengelige steder.
Mannen fra drømmene

Mannen fra drømmene er et hørespill av Gunnar Reiss-Andersen som ble sendt på NRK Radio i 1939. Instruktør var Gunnar Neels-Hansson. Stykket handler om en kvinne som lever mellom virkelighet og drøm, drevet av en sterk dødslengsel. For første gang finnes det på rollelisten er anonym stemme som ikke representerer en reell person, men en ren allegori (for døden), spilt av Georg Løkkeberg.
Columbia kjernekraftverk

Columbia kjernekraftverk er et kjernekraftverk som produserer elektrisk kraft ved Columbia River, 25 km nordvest for Richland, i Benton County, i sørøstre Washington i USA. Kjernekraftverkets ene reaktor ble godkjent for igangsetting i 1984, mens arbeidet med den startet i 1971. Installert maksimal effekt er 1 200 MW, og årsproduksjonen i 2007 var på om lag 8,06 TWh elektrisk kraft. 
Anlegget eies av Energy Northwest. Det har én reaktor som er i operativ drift. Etter dagens konsesjoner skal reaktorens produksjon opphøre i 2044.
Bembidion nigricorne

Utbredelse

Bembidion nigricorne finnes nord i Europa og i det nordvestlige Asia. Den er også registrert fra Norge.

Utseende

Bembidion nigricorne er en liten løpebille med en ganske slank og litt flat kroppsform. Antenneleddene har  lange hårbørster i spissen, antennens fjerde ledd har fine korte tilliggende hår. (Krever forstørrelse for å se),  Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion nigricorne tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Agniopsis

Utseende

En middelsstor, mørkbrun trebukk med lange antenner. Pronotum er tønneformet, krageaktig innsnevret ved roten, og har tre lyse lengdestriper. Dekkvingene er kraftig punkterte og har noe uregelmessige, lyse lengdestriper.

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt på Borneo.
Novorondonia

Utseende

Nokså små (4-5 millimeter), matt brune trebukker. Antennene er kraftige og omtrent så lange som kroppen. Pronotum er tønneformet uten tenner på sidene, dekkvingene jevnbrede.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Laos, Taiwan og det sørlige Kina.
American Goddess at the Rape of Nanking: The Courage of Minnie Vautrin

American Goddess at the Rape of Nanking: The Courage of Minnie Vautrin er en biografi om den amerikanske kinamisjonæren Minnie Vautrin og hennes opplevelser under Nanjingmassakren i 1937–1938. Den er forfattet av historikeren Hua-ling Hu og offentliggjort i 2000, og redegjør for hvordan Vautrin reddet tusenvis av jenters og kvinners liv under Nanjingmassakren.
En viktig kilde for boken er dagbøkene til Vautrin som hun skrev under massakrene, og som ble oppdaget av forfatterinnen Iris Chang da hun forberedte sin bok The Rape of Nanking.
Leikanger

Tusenårssted

Kommunen valgte ikke eget tusenårssted, og kommunen har benyttet statstilskuddet som ble gitt alle landets kommuner i forbindelse med dette til den nye sentrumsplassen, Borggarden. Denne ligger på Hermansverk, i tilknytning til det nye kjøpesenteret i den gamle Lerum-fabrikken, hvor blant annet Leikanger idrettshall, Leikanger Folkebibliotek, Balder Brygg og Kiwi Hermansverk ligger. Plassen ble åpnet 26. november 2010. Plassen er utformet i kinesisk granitt. Det ble plantet tusenårstre i Henjahaugane barnehage.
Skotsbergelva

Skotsbergelva er en elvestrekning på omtrent fire kilometers lengde, mellom sjøene Ara og Aspern i Aremark kommune i Østfold. På grunn av oppdemming av Stenselva, først ved Krappeto, og senere ved Brekke kraftverk i Halden, ligger disse to sjøene praktisk talt på samme høyde, 105 moh.. Turistbåtene i Haldenkanalen trafikkerer derfor strekningen uten bruk av sluser. På det smaleste er elva bare 14 meter bred og 2,5 meter dyp og dette gjør at elva her fortsatt har mer karakter av en elv enn et sund.
Xavier Dolan

Biografi

Xavier Dolan er sønnen til Geneviève Dolan og Manuel Tadros. Faren ble født i Egypt og er en kanadisk sanger og skuespiller. Xavier Dolan debuterte som barneskuespiller i filmer som J'en suis!, Le Marchand de sable og La Forteresse suspendue, samt i TV-serier som Omertà, la loi du silence.

Karrière

Dolan fikk gjennombruddet sitt med regidebuten J'ai tué ma mère. Den vant tre priser under filmfestivalen i Cannes i 2009. Filmen ble en suksess og ble distribuert i mer enn 20 land.
Dolans andre film, Hjertebank (Les Amours Imaginaires), finansierte han selv. Den hadde première under filmfestivalen i Cannes i mai 2010 hvor den fikk stående applaus. I juni 2010 vant filmen en pris under filmfestivalen i Sydney.
Dolans tredje film, Laurence Anyways (2012), skildrer forholdet mellom en transseksuell kvinne og en ciskvinne i kjølvannet av den førstnevntes kjønnsbytte. Dolan skrev både manuset og regisserte filmen selv.
Tom à la ferme, som hadde première i 2013, ble nominert til Gulløven under filmfestivalen i Venezia. Under denne festivalen vant den også FIPRESCI-prisen.
I 2014 hadde Dolans femte film, Mamma, première under filmfestivalen i Cannes hvor den vant juryprisen. Mamma ble utnevnt til Canadas bidrag til Oscar for beste fremmedspråklige film i 2015. Den ble ikke nominert. Dolans neste film, Juste la fin du monde (2016), ble valgt ut som Canadas bidrag til den 89. Oscar-utdelingen.
I 2015 regisserte han musikkvideoen til Adeles «Hello».
Dolan ble i 2018 utnevnt til ridder av Québecs nasjonalorden.

Privatliv

Dolan er homofil og har sagt at regidebuten J'ai tué ma mère er delvis selvbiografisk. Han har sagt at dramafilmen Titanic var en av inspirasjonene for å begynne med film.
Martin Province

Martin Province, også omtalt som Province Martin, var en provins i Britisk Nord-Borneo. Den ble etablert ved opprettelsen av protektoratet i 1888, og utgjorde de sentrale områdene av Nord-Borneo, tilsvarende de sørlige delene av Beluran-distriktet, de nordlige delene av Tongod-distriktet og de vestlige delene av Kinabatangan-distriktet i Sabah.
Martin-provinsen fikk sitt navn etter Sir Richard Biddulph Martin, som var en av grunnleggerne av British North Borneo Company. På begynnelsen av 1920-tallet ble Nord-Borneos provinser erstattet av 17 distrikter.
Purkering

Purkering er et driftsopplegg i landbruket. En produsent med en større besetning purker leier ut høydrektige purker til mindre produsenter for smågrisproduksjon eller slakteproduksjon. Produsenten med den store besetningen fungerer som nav i ringen og oppdretterne fungerer som satellitter. Purkene eies av produsenten som er nav, men grisungene eies av bonden som får dem og forer dem opp. Når grisungene er avvendt, går purka tilbake til navet for å bli inseminert på nytt.
Hver deltaker i purkeringen har selvstendig ansvar for økonomien i driften. Derfor er en purkering ikke betraktet som samdrift. Likevel gir driftsformen en stordriftsfordel og en rasjonalisering ved at smågrisproduksjonen ikke blandes sammen med purkene i deres drektighetsperiode. Dermed er det mulig for bonden som er nav i purkeringen å ha langt flere purker enn det ellers ville ha vært mulig å ha. Satellittprodusentene kan spesialisere seg på smågrisoppdrett og trenger ikke bruke tid på stell av purkene utenom fødsel og ammeperiode.
Det er en grense for hvor mange griser man kan ha i et slikt nav uten konsesjon. Ved mindre enn 35 avlspurker trenger man ikke søke konsesjon, men det kan innvilges konsesjon for inntil 300 avlspurker i navet. Navet kan ikke ligge på tomt utskilt fra et bruk, men må høre til gårdsdriften på en bondegård. Det er bare gårdbrukere som kan være med i en purkering.
Blackened death metal

Historie

Tidlig blackened death metal kan dateres tilbake på 80-tallet da band som Hellhammer og Celtic Frost blandet thrash metal, death metal og black metal, men det var ikke før album som The Nocturnal Silence av Necrophobic og Satanica av Behemoth kom ut, at den originale stilen tok form.
HTC Droid Eris

HTC Droid Eris er en Android-basert mobiltelefon (smartphone) som produseres av HTC. 
Den ble lansert i november 2009, og er basert på HTC Hero.